text: Kvinde overfaldet i baggård
  12 december 2011 kl. 16.21
  En kvinde blev truet med kniv under et røveriforsøg i en baggård i Norgesgade i Esbjerg ved 16-tiden. Tre patruljevogne har afspærret Norgesgade og Englandsgade.
  Politiet leder efter gerningsmanden og det våben han bemyttede.
  Manden greb fat i kvinden bagfra og truede hende. Politiet er ikke klar over, om gerningsmanden brugte en kniv eller en knust flaske. Kvinden har fået læsioner i ansigtet ved overfaldet. 
  Kvinden har kun givet et sparsomt signalement af røveren. Han er af udenlandsk herkomst og talte danske med kraftig accent. Han var ca. 175 cm.
  